Behoeftes aan betrokkenheid X 3
Invoer van inligting op ons webblad
Ons het iemand nodig om die beskikbare inligting op die nuwe webblad in te voer. Ons het bv al die preke sedert 2012 beskikbaar. Dit sal waarskynlik in 'n week afgehandel kan word.
Ons wil graag 'n groep vir die laerskool en een vir tieners van die grond af kry. Hiervoor soek ons twee persone om leiding te neem en ook ondersteuners. Natuurlik behoort die tieners self ook 'n kleingroep te help lei.
Byna 90 van ons belydende lidmate is bo 70. Heelwat van hulle kan nie meer by die eredienste inskakel nie. Hulle is oor die hele Vereeniging versprei. Ideaal gesproke kan ons 'n groep vir elke woonbuurt of nabygeleë buurte bymekaarbring wat die mense wat 'n behoefte daaraan het, gereeld kan besoek.
Skakel asb met ds Johan as jy met enige van hierdie sake kan help.
Vreugde en leed
Thys du Bruyn is Dinsdag ontslaan, 'n week na sy hartoperasie.
Tannie Lenie van Zyl is in die hospitaal (Mediclinic saal E) opgeneem weens 'n rugprobleem wat die gevolg is van osteoporose. Sy ondergaan DV Donderdag 'n rugoperasie. Oom Hennie wat die 12e sy 93-ste verjaardag gevier het, het versorging nodig. Die familie is tans besig om reëlings daarvoor te tref.
Tannie Hettie Visser is steeds in die hospitaal (Mediclinic saal K) nadat sy bloedklonte in die long ontwikkel het. Die vooruitsig is dat sy Donderdag ontslaan sal word.